Helge Nilsen Thune

Helge Nilsen Thune (1861–1950) var en norsk politiker, lensmann og gårdbruker i Vang i Valdres. Han var stortingsrepresentant, først for Frisinnede Venstre, senere for Bondepartiet.

Han tok artium i 1884 og juridisk embetseksamen i 1893. Han ble ansatt som lensmann i Vang i 1891. I perioden før han ble stortingsmann var han i mange år medlem av herredsstyret, formann i ligningskommisjonen, forlikskommissær, medlem av sparebankens forstanderskap, medlem av fylkesutvalget og medlem av Valdresbanekomiteen, der han var både leder for anleggsstyret og kasserer. Han ble første gang innvalgt på Stortinget i 1910-1912 for Frisinnede Venstre. Han stilte til valg for det nye Bondepartiet i 1922 og satt som stortingsrepresentant igjen fra 1922 og til 1930.

Han var sønn av stortingsrepresentant Nils Thune. Hans bror, Nils Nilsen Thune (1880–1950), var fylkesmann i Buskerud og medlem av Undersøkelseskommisjonen av 1945.

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter fra Frisinnede Venstre
Kategori:Stortingsrepresentanter for Oppland
Kategori:Stortingsrepresentanter 1910–1912
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Norske bønder
Kategori:Lensmenn
Kategori:Personer fra Vang kommune i Oppland